# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC SORTURI NATURALE SRL**, cu sediul în Str. FN, Nr. 872, Sadova, Judetul Suceava, , înregistrată la APM Suceava cu nr. 3391/21.04.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului ANPM/APM decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 12.06.2015, că proiectul „PERIMETRUL BUCOVAŢ” propus a fi amplasat în extravilanul comunei Păltinoasa nu se supune evaluării impactului asupra mediului şi se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2,pct. 2, lit. c;

Perimetrul Bucovăţ este situat în extravilanul com. Păltinoasa, în albia minoră a râului Moldova, pe malul drept, între bornele CSA nr. 118 si 119, la cca. 4 km amonte de podul rutier peste râul Moldova.

Accesul in perimetrul de exploatatre se face din drumul judetean DJ 177C, printr-un drum local pana la statia de sortare Pod Izvor, apartinand SC Ridana Rarau SRL, apoi pe un drum de acces amenajat si intretinut de catre beneficiar, de-a lungul malului stâng al râului Moldova(pentru accesul la perimetru de exploatare agregate minerale exista acordul de reabilitare nr. 1690/2015 emis de primaria comunei Paltinoasa).

Perimetrul Bucovăţ ocupă o suprafaţă de 16000 mp , din care se vor exploata în perioada de valabilitate a „Permisului de exploatare” 19000 mc pietriş şi nisip.

Exploatarea se va realiza tip şenal deoarece se urmareste regularizarea râului Moldova.

Adâncimea maxima de exploatare va fi de 2,04m, iar cea medie va fi de 1,46 m, dar se limitează până la cota talvegului natural al râului.

Balastul extras va fi incarcat direct in autobasculante si transportat la instalatiile de prelucrare, astfel ca la sfarsitul zilei intregul volum excavat sa fie indepartat din albia minora. Transportul de la punctul de exploatare la statia de sortare se face auto pe cca. 2,0 km.

Extracţia propusă se va face cu excavator, buldoexcavator, wola, draglina incarcator frontal. Pentru o exploatare corespunzatoare se vor amenaja doua poduri din tuburi de beton, pe o latime a albiei de cca. 15m pe pr. Bucovat si respectiv de cca. 43m pe raul Moldova. Dupa finalizarea canalului propus se va realiza o traversa de dirijare, la cca. 70m aval de confluenta raluli Moldova cu pr. Bucovat, in vederea unei dirijari cat mai eficiente a directiei cursului de apa. Traversa de dirijare va fi executata din material aluvionar din albie compactat cu ajutorul buldozerului. Suprafaţa perimetrului de exploatare este este delimitată de următoarele coordonate Stereo 70:

|  |  |  |
| --- | --- | --- |
| Pct. | x | y |
| 1 | 670547 | 572615 |
| 2 | 670511 | 572767 |
| 3 | 670470 | 572788 |
| 4 | 670428 | 572824 |
| 5 | 670303 | 572975 |
| 6 | 670216 | 573026 |
| 7 | 670479 | 572714 |

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

a ) Proiectul face obiectul prevederilor OM nr.19/2010 privind evaluarea adecvata a efectelor potentiale asupra ale planurilor sau proiectelor asupra ariilor naturale protejate de interes comunitar, intrucat intra sub incidenta art.28 din Ordonanta nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şicompletările ulterioare amplasamentul acestuia fiind situat in situl Natura 2000 ROSCI 0365,Râul Moldova între Păltinoasa si Rusi.

b) Obiectivul investitiei este propus a fi implementat in zona geografica sensibila, amplasamentul fiind in in situl Natura 2000 ROSCI 0365,Râul Moldova între Păltinoasa si Rusi.

c) Necesitatea stabilirii daca proiectul propus afecteaza aria protejata situl Natura 2000 ROSCI 0365,Râul Moldova între Păltinoasa si Rusi.

*Studiul de evaluare adecvata va fi intocmit in conformitate cu prevederile Ord. MMP nr.19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar*

Proiectul propus necesită parcurgerea celorlalte etape ale procedurii de evaluare adecvată.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Vasile Osean**

Şef serviciu Avize, Acorduri, Autorizatii

Ing. Constantin Burciu

Întocmit,

Ing. Angela Ignatescu